เรื่องร้องเรียน: รบกวนต้องการให้ ตรวจสอบ การอบรมสัมนา โครงการ พฒนาอาชีพเสริมเพิ่มรายได้ให้ชุมชนดีพร้อม(อาชีพดีพร้อม)ปีงบประมาณ๒๕๖๕ โดยกรมส่งเสริม อุตสาหกรรม (ดีพร้อม) กระทรวงอุตสาหกรรม วันอาทิตย์ที่ 25 กันยายน 2565  ณ วัดโพธิ์ แขวงบางระมาด เขตตลิ่งชัน กรุงเทพมหานคร เรื่องมีดังนี้ มีการจัดอบรมดังกล่าว โดยการให้ ผู้สูงอายุ ไปฟังและอบรม โดยต้องเอาบัตรประชาชน ตัวจริงและสำเนา ไปให้ในงาน และจะคืนบัครประจำตัวประชาชน ให้เมื่ออบรมเสร็จสิ้น โดยจะได้รับค่าอบรมและลงชื่อโดยใช้บัตรประชาชนตัวจริงและสำเนา *****โดยให้จัดหา ของใครก็ได้ ย้ำ เจ้าตัวเจ้าของบัตรประชาชน ไม่ต้องไปเองก็ได้ แค่มีบัตรประชาชนตัวจริง ไป นั่งฟังอบรม และ เมื่อเสร็จงาน จะได้รับเงิน 200 บาทค่าฟังอบรม สอบถามไป ก้ไม่มีคำตอบให้ว่า ทำไมถึงต้องใช้บัตรประชาชนตัวจริง และ ทำไมเอาบัตรของใครไปก้ได้ ดิฉันเห็นว่ามีคนสูงอายุ เข้าร่วมอบรมมาก และแม่ของดิฉันก็เป็น 1ใน ผู้เข้าร่วมอบรม โดยใช้บัตรประชาชนของตัวคุณแม่ และ ยังได้เอาของดิฉันไปด้วย ท่านดื้อดึงและเชื่อในโครงการนี้มาก ดิฉัน กังวลมาก ว่าข้อมูลบัตรประชาชนของดิฉันและทุกๆคนจะรั่วไหล และเข้าสู่มือของมิจฉาชีพ จะเป็นการเอาไปกู้เงิน ทำบัตร หรืออะไรก้แล้วแต่ ดิฉันกังวลมากๆ รบกวนช่วยตรวจสอบ ให้ด้วย ขอแบบตรงไปตรงมา ไม่ปกป้องกันนะคะ
การดำเนินการของเจ้าหน้าที่: จนท.ฝ่ายเทศกิจได้ตรวจสอบเบื้องต้นแล้ว กรมส่งเสริมอุตสาหกรรมจัดอบรมส่งเสริมอาชีพให้กับชุมชนให้ค่าเดินทางกับผู้มาอบรม 200 บาท ใช้บัตรประชาชนเป็นหลักฐานการเบิกรับค่าเดินทาง ขอบคุณสำหรับการแจ้งข้อมูลครับ
ความเห็นของผู้แจ้ง: ขอบคุณสำหรับการ ติดตาม สถานะการณ์และการใส่ใจหาข้อสรุปให้กับความเดือดร้อนใจของประชาชนค่ะ อยากให้หลังจากนี้ หากมีกิจกรรมใด ที่จัดขึ้นในแบบนี้อีก อยากให้ประชาสัมพันธ์ให้กับประชาชนได้ทราบ แต่ยังมีความกังวลในเรื่องของ ข้อมูลในบัตรประชาชน จะรั่วไหล อยู่ดีค่ะ ไม่ทราบว่า จะมีแนวทางจัดการเรื่องแบบนี้อย่างไรดี
พื้นที่: แขวงบางระมาด เขตตลิ่งชัน กรุงเทพมหานคร